Responsables de projectes socials de Burjassot assistixen com a ponents a una jornada en la FVMP
2025-07-24

El passat 17 de gener, responsables dels programes de Barris Inclusius i de diversos programes educatius de l’Ajuntament de Burjassot, que es desenvolupen en el Centre Socioeducatiu Díaz-Pintado, en l’àmbit dels Serveis Socials, van acudir com a ponents a la Federació Valenciana de Municipis i Províncies (FVMP) per a presentar alguns dels projectes que es duen a terme a Burjassot, en matèria d’inclusió laboral i de reducció de desavantatges de joves vulnerables.

La ponència es va dividir en tres apartats. Els tècnics Ireneo del Pino i Elena Borrero es van encarregar de la presentació del Barri dels 613 Vivendes. Ángeles Contreras va presentar el programa de Barris Inclusius i el projecte de Disseny de videojocs, dut a terme en 2023. Finalment, María Marco va ser qui va exposar el projecte ‘Cibermanagers per la igualtat’.

La jornada de ponències es va celebrar amb l’objectiu que les diferents entitats assistents es nodriren mútuament de la resta d’experiències. Els tècnics i tècniques representants de l’Ajuntament de Burjassot van compartir espai i experiències amb els projectes d’Erasmus+, Access, la Fundació MUSOL, la Fundació ESYCU i la fundació ADSIS.